 Badhasaabka gobalka Selel Axmed Maxamed Xaashi ayaa ka hadlay dhibaatooyinka ay ku hayaan diyaaradahan oo uu sheegay inay dhanka badda kaga soo kacayaan, waxaana hadaladiisa ka mid ah Halkani waa dooxa Goroyood oo dad masaakiin ah ayaa degen waa dad xoolo dhaqato ah oo waa kuwaas aynu guryahooda arkayno intay leegyihiin iyo halkay ku jiraan, waa dadkii ay abaaruhu waxyeeleeyeen waa dad aad u taagdaran hadana tii waxa u raacday wax ku soo cusboonaaday gobalka oo waxaad maalin walba maqlaysaa diyaarad ayaa meel fadhiisatay hore bariisle ayay u fadhiisatay,buurahan dhexdooda in faro badan ayay wax ku riday meelo aan dad joogin markaas, waxa la sheegayaa meelo kale inay xoolo waxyeelaysay dadkii dhibtaas ayaa haysata, diyaaradahani dhankan bada ayay ka soo kacaan habeen oo dhan guuxooda iyo wax bada lagu ridaayo ayaa Saylac nagu dawakhiya, taar ayaanu arintan uga dirnay wasaarada arimaha gudaha iyo xukuumadda. 